
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Eksitoso klínika di basketbòl 


Partisipashon di 
Parokia di 
La Bírgen di Coromoto 


Djasabra 9 mart 
misa na ingles pa 6'or, 
7.30 pm misa 


Djadumingu 10 mart 
misa 7'or i 10'or mainta 
atardi 6' or. 


Tin tantu 
kos pa hasi i 
asina tiki kos 
hasí ... 


HUSTISIA 


No saka víktima di 
aksidente for di outo 


PAG#6 


Federashon di Basketbòl di Boneiru, en koperashon ku Bònt di Basketbòl Hulandes i INDEBON, a konkluí ku éksito un wikènt di 
klínika intensivo di basketbòl, ku meta pa mehorá abilidat di entrenadó i stimulá kresementu di basketbòl na Boneiru. E evento a 
konta ku presensia di hopi entrenadó i hungadó entusiasmá. E ophetivo prinsipal di e klínikanan akí, ta pa brindá formashon sertifiká 
na entrenadónan di basketbòl na Boneiru. 


INVESTIGASHON LÈKMENTU 
DI INFORMASHON 

Pronóstiko di 
tempu pa Boneiru 


Pronóstiko di tempu pa Boneiru 
Djaweps 07 te Djabièrnè 08 Mart 2024 
Leve te parsialmente nublá i seku 


Awe i mañan lo ta leve te parsialmente nublá i lo keda seku. 
E temperatura máksimo lo ta aproksimadamente 32°C, e tem- 
peratura mínimo mas o ménos 27°C. Bientu for di direkshon 
ost ta moderá te basta fuerte, forsa 4-5. 


Altura di ola: 2.0-2.5 m (aproksimadamente 7 pia). 
* Altura di ola válido pa laman grandi 


KRALENDIJK 
– 
Na Boneiru tin djestres 
parada di bùs, pero no tin 
transporte públiko. P’esei 
spesialmente personanan 
ku tin un entrada abou, tin 
problema di bai di un sitio 
pa e otro i ta dependé di 
un kabe’i boto pagá serka 
personanan ku sí tin un 
outo. 
Dick Drayer, den un 
publikashon di NOS, ta 
indiká segun un rapòrt 
resien despues di gastu 
di vivienda, gastu di 
transporte ta e parti di 
gastu 
mas 
grandi 
di 
famianan 
na 
Boneiru, 
Sint Eustatius i Saba. 
P’esei gobièrnu a disidí pa 
invertí e aña akí struktural 
600 mil euro i despues 
300 mil euro, pa lanta 


Boneiru ta haña transporte públiko tòg? 


un servisio di transporte 
públiko na Boneiru. Saba 
i Sint Eustatius ta haña 
kada un un 100 mil euro. 
Si ta bùsnan ta bai 
kore di bèrdat tambe, 
esei ta di mira. For di 
2010, na momento ku 
Boneiru a sali for di 
Antia i bira un munisipio 
spesial 
Hulandes, 
a 
bini 
inisiativanan 
for 


di Gobièrnu Hulandes 
pa establesé transporte 
públiko. E paradanan di 
bùs ta testigu di esei. Pero 
un servisio di bùs, no a 
kristalisá nunka, pasobra 
no a tene kuenta ku e 
sektor di transporte lokal. 
Esei ta dediká su mes 
spesialmente riba e parti 
di transporte kaminda 
por gana sèn, turistanan 


krusero. 


Kabe’i boto 
Shirley Cicilia ta biba 
den e bario di Rincon, un 
binti kilometer nortwèst 
di e kapital Kralendijk. 
E mester bai su trabou 
na 
Playa, 
manera 
Bonerianonan ta yama 
Kralendijk. E ta lanta 
tur dia 4’or di mardugá 
pe ta pará komo promé 
hende na e parada di bùs. 
Einan un bùs ku tin lugá 
pa apenas sinku hende, ta 
busk’é. 
“Mi ta paga 3 dòler 
pa e kabe’i boto aki, tin 
biá 4. I ora mi bai kas 
bèk anochi, mi ta regla 
transporte via via i mester 
paga tin biá 10 dòler.” Ku 
su suèldu mínimo di 1600 
dòler, Cicilia ta paga 200 
dòler pa luna na e servisio 
di kabe’i boto klandestino 
akí. 
Regla pa transporte di 
persona pa bùs i taksi, 
ta poné den lei mas ku 
sesenta aña pasá. Tin 35 
asina yamá pèrmit pa AB 
pa transporte públiko. 
Ounke e ordenansanan ta 
spesiká ku bùsnan chikí 
mester ofresé servisio 
riba un trayekto indiká 
i bùsnan grandi mester 
kore segun un programa 
outorisá, práktika ta otro. 
E shofùrnan AB ta traha 
komo 
independiente. 
No tin reglanan legal 
pa oranan di kore i di 
sosiegu. 
Gobièrnu 
no 
ta 
supsidiá 
transporte 
públiko i ta regulá su 
mes, ku tarifanan ku ta 
indiká a base di demanda 
i oferta. Sierto empresa i 
dunadónan di trabou, ta 
regla propio transporte pa 
nan trahadó. 


Inisiativa frakasá 
Orlando Franciska ta 
dirigí un di e empresanan 
di transporte. E ta kore 
spesialmente konvoinan 
grandi i a mira hopi 


inisiativa pa transporte 
públiko frakasá. “Nos tur 
ta propio empresario,” 
Franciska ta bisa. “E 
situashon awor ta kestion 
di demanda i oferta. Un 
biahe pa Rincon ku nuebe 
pasahero, ta generá 50 
dòler, pero un konvoi 
yen di pasahero krusero, 
ta generá 250 dòler. E 
eskoho ta fásil e ora ei.” 
Franciska tin desena 
di bùs pará riba su 
tereno. “Si otronan ta bai 
supsidiá pa transportá 
pasahero, nos ta pèrdè 
volúmen di benta,” e ta 
bisa. Sinembargo e tin 
hopi gana di partisipá 
den e proyekto nobo, ku 
Gobièrnu Hulandes ta 
bai nansiá. “Transporte 
ta den mi sanger. Sí 
e 
nansiamentu 
ta 
strukturá, mi por manda 
mi shofùrnan bai traha 
ku 
un 
programashon 
obligatorio. 
Bùs 
tin 
susiente.” 


Tònnan for di Boneiru 
mes 
Kolegio 
Ehekutivo 
di 
Boneiru 
ta 
hasi 
lantamentu di transporte 
públiko 
un 
prioridat. 
Mientrastantu a kuminsá 
ku un prueba kaba riba 
algun ruta. Boneiru ta 
invertí alrededor di 400 
mil dòler den e proyekto 
riba e sèn ku Hulanda ta 
duna. 
Helvig Thodé, kende 
ta trèk e trayekto di 
transporte 
públiko 
pa 
Gobièrnu, ta bisa ku ta 
masha importante pa e isla 
pa hasi transporte públiko 
pagabel. “Personanan ku 
no tin transporte públiko, 
spesialmente 
hendenan 
di edat avansá, ta keda 
isolá. Muchanan ta yega 
skol lat, personanan ta 
pèrdè nan sita ku dòkter, 
pasobra nan ta dependé di 
otro i esei bo no ke. Bo ke 
pa esei ta otro tòg e ora 
ei.” 

INVESTIGASHON LÈKMENTU 
DI INFORMASHON 


Partisipashon 
Seramentu di kaya 


Pa motibu di plantamentu di mata den área 
di Oranjeplein, ta sera kaya parsialmente 
riba djaluna 11 di mart 2024 for di 15:00 or 
te ku 19:00 or. 


Ta sera un parti di Kaya Grandi: for di 
entrada di Kaya Grandi te na e krusada ku 
Kaya Isla Riba. 


E área será ta alkansabel pa hende na pia. Parker 
bo outo pafó di e área será i no dilanti e barikada. 
Ta usa e kamindanan pafó di e área será pa 
kambio di ruta. Ta indiká esaki ku bòrchi di kambio 
di ruta. 


Diskulpa pa e inkumbiniensia i 
danki pa bo komprenshon. 


Gezaghèber 
interino 
R. Oleana 


Sekretario Insular 
mr. C.J.L. Frans 


KALENDIJK 
– 
Reshèrshi di Reino ta 
bai investigá un posibel 
lèkmentu di informashon 
kondensial. 
Sekretario 
di Estado di Relashon 
di 
Reino, 
Alexandra 
van Huelen, a pidi 
Representante di Reino, 
Jan Helmond, pa hasi 
denunsia tokante e delito 
aki. 


Indikashon di e informe 
ta ku djamars entre otro 
riba e wèpsait di Dossier 
Koninkrijkrelaties, 
a 
publiká ku Konseho di 
Minister a nombra e 
komisario di Gobièrnu, 
Alida 
Francis, 
komo 
Gezaghebber 
di 
Sint 
Eustatius. 
Tur 
ku 
ta 
enbolbí den un proseso di 
nombramentu asina, tin 


un obligashon di mantené 
sekresia legal. 
Esaki, 
a 
base 
di 
WolBES, ta konta tambe 
pa e miembronan di e 
komishon di konansa di 
e konsehonan insular na 
Karibe Hulandes. 
E 
violashon 
di 
konabilidat, 
ta 
keda 
konsiderá 
komo 
un 
krímen, e buki di lei di 


derecho penal BES ta 
indiká. Artíkulo 285 ta 
bisa tokante e grado di 
kastigu: “Esun ku dor i 
su funshon ku ta obligá 
pa warda sekreto i ku 
intenshonalmente 
saka 
sekreto, ta keda kastigá 
ku kastigu di prizòn di 
mas haltu seis luna, òf 
but di plaka di e di dos 
kategoria.” 


Esaki 
ta 
mas 
suave ku na Hulanda, 
kaminda 
lèkmentu 
di 
nòmber di kandidato pa 
Burgemeester ta reglá. 
Investigashonnan 
di 
Reshèrshe di Reino poko 
biá ta kondusí na un 
sospechoso i sí algu pasa 
tòg, huesnan ta limitá 
nan mes hopi biá na un 
kastigu di trabou. 


KRALENDIJK -- Riba 
27 i 28 di febrüari a tuma 
lugá e konferensia ‘Rumbo 
pa un fundeshi fuerte pa 
un aserkamentu efektivo’ 
na Boneiru riba e tema di 
aserkamentu atministrativo 
di 
debilitashon. 
E 
partisipantenan a indiká 
ku ta bon ku e paisnan 
outónomo 
i 
Hulanda 
Karibense 
ta 
buska 
kooperashon ku otro den 


Konferensia tokante aserkamentu atministrativo di debilitashon 
1 Mion pa aserkamentu atministrativo 


e parti karibense di Reino. 
Kriminalidat no ta stòp na e 
fronteranan insular i mester 
impedí 
ku 
aktividatnan 
kriminal ta move entre e 
islanan. 


Siña di otro 
E 
paisnan 
outónomo 
i Hulanda Karibense ta 
haña nan konfrontá ku 
tendensianan 
similar 
den 
kriminalidat 
i 
ta 


desaroyá 
instrumentonan 
atministrativo similar pa 
kombatí kriminalidat di 
debilitashon. P’esei nan 
ta mira e nesesidat tambe 
di kooperashon. Por siña 
hopi di otro. Ademas tin 
mester 
di 
kompromiso 
atministrativo kontinuo di 
parti di tur gobièrnu. Na 
yüni, durante e Konsulta 
Kuatropartit Hudisial, lo 
para ketu na e avansenan 
ku a logra. 


Informashon Regional 
i Sentro di Ekspertisio 
Hulanda Karibense 
(RIEC CN) 
E konferensia a surgi 
for di e grupo di trabou 
Aserkamentu atministrativo 
ku ta operá bou di e bandera 
di Konsulta Kuaterpartit 
Hudisial, 
den 
kua 
ta 
partisipá Aruba, Kòrsou, 
Sint 
Maarten, 
BZK 
i 
J&V. Aña pasá e Sentro 
Regional di Informashon 
i 
Ekspertisio 
(RIEC 
CN) a inisiá na Boneiru 
(wak: Openbaar Lichaam 
Bonaire: 
Convenant 
RIEC 
CN 
bekrachtigd 
(bonairegov.com), 
un 
aliansa di partnernan di 
siguridat pa tin mas bista 
kon kriminalidat organisá i 
di debilitashon na Hulanda 
Karibense ta manifestá su 
mes. E paisnan karibense 


kier amplia nan ret i wak 
kon ta posibel pa kooperá 
ku RIEC CN i kon por 
interkambiá konosementu i 
ekspertisio. Pa e motibu akí 
a skohe pa Boneiru komo 
sitio pa e konferensia. 


1 mion pa aserkamentu 
atministrativo 
Den 
e 
kaso 
di 
aserkamentu atministrativo 
di debilitashon ta wak kon 
– banda di un aserkamentu 
penal – por hasi uso 
tambe di instrumentonan 
atministrativo 
pa 
prevení, siñalá i kombatí 
posibel 
kriminalidat 
di 
debilitashon. 
Aki 
por 
pensa entre otro riba nenga 
òf revoká pèrmitnan di 
eksplotashon, screening ora 
di hasi kompra i destaho, 
seramentu di edisionan 
òf intervení modikando 
plannan di destinashon. 
For di 2022 BZK ta 
pone 1 mion euro na 
disposishon di e paisnan 
karibense Aruba, Kòrsou i 
Sint Maarten pa inisiativa 
riba tereno di aserkamentu 
atministrativo. 
Pa 
regla 
esaki bon, a stipulá i 


publiká un protokòl na 
2023 den Staatscourant: 
Staatscourant 
2023, 
33574 | Overheid.nl > 
Ocile bekendmakingen 
ocielebekendmakingen. 
nl). Bista atras riba e 
programa di e konferensia 
Durante e konferensia 
a diskutí entre otro e 
siguiente 
tópikonan: 
Historia di aserkamentu 
atministrativo na Hulanda 
Oropeo i ‘best practices’ 
ku 
instrumentonan 
atministrativo. 
Kua 
proyekto 
e 
paisnan 
karibense ta ehekutando 
na e momentunan akí pa 
promové 
aserkamentu 
atministrativo. E método 
di RIEC CN. E plan pa 
asistensia 
hulandes 
pa 
atendé 
ku 
kriminalidat 
di 
debilitashon 
den 
e 
region latinoamerikano i 
karibense 
(LAC-regio). 
Lei Bibob, un instrumento 
ku 
kua 
gobièrnu 
por 
screen entre otro pèrmit- 
i transakshon di biennan 
inmóbil. Kolaborashon di 
Financial Intelligence Units 
den Reino komo ‘best 
practices’. 

KRALENDIJK 
-- 
Awor ku a sali for di 
konferensia di WolBES, 
sea transparente i bin 
informá bo komunidat, 
pa tin mas sabiduria 
i komprenshon di su 
balor 
signikashon 
i 
kambionan di e struktura 
ku nos ta aden. 
Man na obra, ban 
sigui enkurashá otro. Ban 
kambio nos mente pa nos 
bai dilanti. Ban saka e 
komunidat akí for di su 
zona konfortabel i mira e 
diferensia. 
Nos 
mester 
bira 
sinbèrgwensa. Nos no 
mester tin bèrgwensa pa 
move den loke ku nos ta 
hasi pa bai dilanti. Pidi 
puntra i hasi. 
Ban den bario, den 
komersio i den gobièrnu. 
Nos mester di ta mas 
positivo dor di enkurashá, 
motivá i sostené otro 
pa bai dilanti na lugá di 
kritiká i reklamá sin tin 
alternativa. 
Esaki ta loke ku nos tur 
mester aportá kuné. Nos 
lidernan, intelektualnan 
i negoshantenan, mester 
krea den nos komunidat i 
negoshinan pa por motivá 
i enkurashá nos hendenan 
pa bai dilanti i ta parti di 
e desaroyo eksplosivo ku 
tin aktualmente. 
Nos 
lidernan 
i 
negoshantenan na lugá 
di reklamá i bisa ku nos 
no por nos, no ke, òf nos 
ta oho. Esaki mester 
bira bo aporte i mira e 
diferensia den e desaroyo 
akí. Eduká, motivá i 
enkurashá. 
K o m e r s i a n t e n a n 
mester buska un eksperto 
den 
rekurso 
humano 
pa por atendé ku nan 
empleadonan si bo no tin 
e abilidatnan akí.Ora ku 
lidernan i negoshantenan 


Sea transparente i informá 
komunidat 


Pa: Robby Domacassé 
ta kere ku nan ta mihó 
ku tur otro i no duna 
nan aporte den esaki i ta 
mustra arogansia. Kòrda 
ku Dios ku ta vigilá i 
semper tin un ku ta mas 
mihó ku bo i bo kaida lo 
no ta leu. 
Mester sostené nos 
hendenan lokal pa bai 
dilanti i bin ku un fondo di 
solidaridat mas pronto ku 
ta posibel pa invertí den 
nos hendenan pa rekobrá 
tur loke ku a bai pèrdí. 
Nos lidernan, polítikonan 
i komersiantenan lokal, 
a faya den e desaroyo 
ekonómiko eksplosivo ku 
nos a konosé den e último 
añanan. Ku tur nan bon 
boluntat, 
sabiduria 
i 
ekspertisio ku nan tin, 
nan no a invertí i a yuda 
desaroyá 
e 
hendenan 
lokal pa tambe ta parti di 
bolo akí. 
Dor di kambia e mente, 
dor di eduká, enkurashá i 
motivá, na lugá di bisa ku 
nos no por, nos no kier i 
ku nos ta oho. 
Akinan nos naturalesa i su 
espesienan ta mas protehá 
i balorá ku nos hendenan 
den e komunidat akí. Den 
Tweede Kamer ta duna 
órden pa no desaroyá un 
área, pasobra tin dos pa 
tres para ta biba i brui 
einan. I ta menshoná ku 
nos Gobièrnu ta hiba un 
maneho deskabeyá ku 
dunamentu di pèrmit pa 
esakinan sosodé. Pero 
ta desaroyá henter otro 
parti di nos isla sin ta tene 
kuenta ku poblashon i e 
hende ku ta biba akinan. 
Ku su kustumber i moral i 
krea un sobre poblashon. 
Mester bai na invertí 
mas lihé posibel den 
nos hendenan lokal su 
desaroyo personal i krea 
un mente di negoshi dor 


di enkurashá i saka nos 
hendenan for di nan zona 
konfortabel pa tambe por 
bai dilanti den e desaroyo 
aki na Boneiru. Invertí 
den nan talento i trabou 
ku nan ehersé pa tambe 
por ta un negoshante 
chikí den turismo o otro 
áreanan. 
Nos 
lidernan 
i 
komersiantenan 
ku 
ta 
bisa ku nos no ke, òf nos 
no por, ta un muestra di 
falta di liderazgo i ta nada 
mas ku individualnan ku 
poder, pero nada di 
sabiduria 
i 
un 
pensamentu i maneho 
positivo pa por duna 
korekshon i motivashon 
pa por tin bon personal ku 
ta bai dilanti i kontribuí 
den nan mes un negoshi, 
pa duna mihó servisio i 
tambe un mihó hende den 
komunidat 
Pasobra hopi biá nan 
no tin tempu i ta traha 
pa nan mes bai dilanti 
i no pa yuda otro bai 
dilanti. E dia ku esaki 
sosodé, ku nos lidernan 
polítiko, 
invershonista, 
negoshante, komersiante 
i 
intelektual, 
duna 
nan aporte i kontribuí 
positivamente 
ku 
na 
sabiduria i ekspertisio na 
individual i organisashon 
den nos komunidat, nos lo 
mira un adelanto i éksito 
total den e desaroyo akí. 
Sino henter e desaroyo i 
integrashon akí ta nada 
mas ku un frakaso. 
E ponensia akí no ta 
pa kritiká i kibra, ta pa 
nos pone man na obra 
pa mehorá e kosnan 
ku a bai robes den nos 
mes i pa kada un di nos 
kontribuí ku un granito 
pa mehorá nos hendenan 
den komunidat akí pa un 
adelanto positivo. 


KRALENDIJK- Ketu bai ta nota inisiativa di Stinapa 
i boluntarionan pa hasi akshon den limpiesa den laman na 
Lagun. E potrèt ta ilustrá esaki. 


Ainda akshon di limpiesa 
den laman 


K R A L E N D I J K - 
Toyan Frans, un siudadano 
balente a pone man na 
obra siman pasá i a limpia 
rònt di Pos Gurubu. Frans 
públikamente a mustra kon 
tira shushi sin niun klase di 
bèrgwensa òf remordimentu 
den naturalesa. Selibon a 
koperá ku un kònteiner na 


Siudadano balente: 
Toyan Frans a limpia Pos Gurubu 


e sitio. Konsekuentemente 
Frans a hasi un yamada 
na komunidat pa dun’e un 
man i limpia e sitio. Apesar 
ku niun hende a presentá, 
Frans inkansabel a piki tur 
shushi den alrededor di Pos 
Gurubu. Finalmente Frans 
a logra yena 2 kònteiner di 
shushi. 

POLÍTIKA 


Peña Traha Pa Bo B.V. 


ta buska 
-2 metselaar 


Pa mas inf. # di telefón 
+599 785-3119 


Automobil Express 


ta buska 
-2 elektro-mekaniko 


Pa mas inf. # di telefón 
700-8725 


Caribbean JA Building & Co. 
N.V. 
ta buska 
-Metselaar - Electrotechnicus 
-Loodgieter -Timmerman - 


inf. telefón +599-777-9488/777-6939 


KRALENDIJK 
-- 
Di 4 pa 6 di mart un 
delegashon di Boneiru 
tabata na Hulanda den 
kuadro di negosashon 
di kambio den WolBES 
i FinBES. A presentá 
di parti di Boneiru dos 
lista. Un lista huntu ku e 
tres islanan Boneiru, St. 
Eustatius i Saba, huntu 
i un lista ku diferente 
punto di Boneiru so. 
E lista di e tres islanan 
tabatin 17 punto. Di e 17 
puntonan akí, a aseptá 
14 kompletamente, dos a 
yega na un kompromiso i 
un mester keda konsiderá 
mas profundo di parti di 
Raad van State. E lista di 
Boneiru so tabata konsistí 
di un total di 13 punto, 
di kua 11 a keda aseptá 
kompletamente, 
un 
a 
yega na un kompromiso 
i tin un ku mester keda 
konsiderá mas profundo 
di parti di Raad van State. 
Ku otro palabra, un éksito 
di 83% pa Boneiru i 93% 
pa tur e islanan huntu. 


Perspektiva 
M21 ta amplia riba 
e logronan. Aparte di e 
éksito menshoná, ta bon 
pa pone e resultado akí 
den e konteksto, o sea 
perspektiva 
korekto. 
E kambio di WolBES 
i FinBES akí, ta den 
tapara pa mas ku 3 aña 
kaba. Kolegio Ehekutivo 
anterior no a hasi kaso i 
den pitu a kore manda 
un karta kaminda nan 
kier a bai di akuerdo ku 


Tempu di aseptá sin mas a pasa 
Boneiru a logra éksito na konferensia di trabou 


meramente tres punto 
ku tabata kambio di e 
kantidat 
di 
miembro 
di 
Konseho 
Insular, 
kambio di e kantidat di 
Diputado i anulá e fun- 
shon di Representante di 
Reino. Esaki tabata sin 
konosementu di Konseho 
Insular, pa no papia mes di 
konosementu di pueblo. 
Ta te ora ku Hulanda kier 
a trese un konklushon 
na e proseso i a envolví 
Konseho 
Insular 
den 
esaki, ku Konseho Insular 
a bin haña sa di un karta 
ku a manda ku deseonan 
di 
Kolegio 
Ehekutivo 
anterior. Akinan Konseho 
Insular aktual a para 
e proseso i a entregá 
un 
petishon 
pa 
nan 
duna nan aporte komo 
representante di pueblo. 
Asina a yega kaminda ta 
awor aki. 
Porn 
a 
duna 
representantenan 
di 
pueblo oportunidat pa 
partisipá den e proseso. 
Ku otro palabra, nan 
tabata kier a kambia 
WolBES i FinBES, sin 
konosementu di Konseho 
Insular i sin konosementu 
di pueblo. Ku esaki por 
bisa ku un era di ‘ja 
meneer’, a yega na su n. 


Elogio 
Sin ke kita for di 
kontribushon di otronan, 
M21 ta felisitá su lider, 
Daisy Coe, ku e trabou 
ku el a desplegá komo 
lider di delegashon di 
Boneiru i esun ku na 


Hulanda a hiba palabra na 
nòmber di Boneiru. M21 
ta sumamente satisfecho 
i a biba ku su lider i sa 
di e trabou ku el a hasi, 
no 
solamente 
komo 
representante di pueblo, 
òf bosero di e delegashon 
di Boneiru, pero tambe 
komo intermediadó pa 
tene e gruponan i islanan 
huntu i esaki den un 
ambiente agradabel pa 
por a traha ku otro i yega 


na un bon resultado pa tur 
e islanan. 
M21 ta gradisí Coe, 
tur e otro miembronan 
di 
Konseho 
Insular, 
e 
miembronan 
di 
Kolegio Ehekutivo, tur 
e konseheronan i tur 
otro persona, pa nan 
kontribushon na e logro 
akí pa Boneiru. Amigu i 
enemigu, por bisa kiko ku 
nan ke, pero e logro akí ta 
un logro grandi. Prinsipal- 


mente e echo ku porn 
no a kore bai na amèn di 
Hulanda pa falta di kom- 
promiso ku pueblo, òf 
pa simplemente ohera 
òf inkapasidat pa sali na 
vanguardia di pueblo. Di 
awor padilanti, Hulanda 
tin ku tene kuenta ku e 
tempu di ‘ja meneer’, e 
tempu di ‘ja knikkers’, a 
pasa i ku tin hende kapas 
ku ta dispuesto pa sali na 
vanguardia di pueblo. 


KRALENDIJK- 
“E 
polítikonan bieu i frustrá 
riba e isla aki mester stòp di 
mancha nòmber di hende”, 
un siudadano hostiná ta 
bisa 
BONERIANO. 
E 
ta referí na e artíkulo ku 
BONERIANO a publiká 
ku e título ‘Diputado i famia 
ta gosa den hotèl di 5 strea 
na Hulanda’. Den e artíkulo 
aki 
e 
polítiko 
Robby 
Beukenboom básikamente 
ta tilda gobernantenan di 
usa plaka di pueblo pa 
gosa di durante biahenan di 
trabou. 
“Manera semper nòmber 
di Clark i Nina mester ta den 
boka di Robby. Awor e ke 
mustra dede riba otro? Mi 
konosé Robby basta tempu 
i sa tur e chochorianan ku 
el a hasi. El a lubidá kiko 
e tabata hasi? Drumi den 
kamber di hotèl di Nerry 
pero tuma sèn i hasi komo 
sifuera el a paga hotèl?”, 
e siudadano ta sigui su 
relato. “Ami no sa aserká 
reporteronan pero awor si 


Siudadano hostiná: 
“Basta ku manchamentu nòmber di hende” 


a yega ora pa mi skirbi den 
korant pasombra ta keda 
publiká kos di un banda so. 
Mustra pueblo e dos 
banda di medaya”, e ta 
bisa. Segun e siudadano 
aki regularmente ta ataka 
personalmente e koalishon 


aki ku e meta pa deskreditá 
nan. 
“Nina sí a pone su 
‘boarding-pass’ 
riba 
facebook. Bo por mira ku 
e a biaha ‘economy’. Mi ta 
reta Junny Wout di MPB pa 
mustra di dje.” 

HUSTISIA 


KRALENDIJK 
– 
Polis ta atvertí tur hende 
pa no bai purba saka 
víktimanan di aksidente 
di tráko for di outo. Si 
algu pasa ku e víktima 
esaki por tin konsekuensia 
serio pa bo. Djaluna 6 di 
mart, alrededor di 2.30 
or di atardi, ‘meldkamer’ 
sentral a risibí notikashon 
tokante un aksidente riba 
Kaminda Djabou. Un outo 
a dal den un palu di lus i 
seguidamente a dal den 
kurá di un kas. Dor di e 
impakto, e palu di lus a kai 
riba e outo. 
Na yegada di patruya 
por a konstatá ku wayanan 
di koriente tabata kologá 
riba e outo. Pa motibu ku 
un pipa di awa tambe a 
kibra, awa tabata spùit riba 
e kabelnan di koriente. 
Komo ku e situashon 


Polis ku atvertensia fuerte 
No saka víktima di aksidente for di outo 
no tabata seif pa tantu e 
víktima ku tabata den e 
vehíkulo ainda i tambe 
komo ku tabatin un kantidat 
di mirónes presente na e 
sitio, e agentenan a disidí 
pa hala tur hende for di 
den serkania di e sitio di 
e aksidente i sera esaki pa 
seguridat. 
Na 
momentu 
ku 
e 
agentenan tabata atendé ku 
esaki, un grupo di mirónes 
a saka e víktima for di den 
e vehíkulo. E agentenan 
a atendé fuerte ku e 
personanan aki. Ambulans 
a transportá e víktima pa 
hòspital 
pa 
tratamentu 
médiko. Personal di WEB 
tambe a bini na e sitio pa 
kita koriente for di e palu 
di lus pa asina eliminá e 
peliger pa esnan presente. 
Mas despues a resultá ku 
e víktima tabata pasahero 


di e outo i ku e shofùr a 
bandoná e sitio. Despues 
di un investigashon pa sa 
kousa di e aksidente, a 
resultá ku tres outo tabata 
kore ku velosidat haltu tras 
di otro. Pa motibunan ainda 
deskonosí, e shofùr di e 
último outo a pèrdè kòntròl 
i a okashoná e aksidente. 
Kuerpo Polisial Hulanda 
Karibense 
ke 
hasi 
un 
apelashon an pueblo pa 
semper sigui òrdu di polis. 
Move un víktima òf mishi 
ku un víktima ku ku ta 
enbolbí den ki tipo di 
aksidente ku por ta, por 
tin konsekuensia fatal pa 
e víktima i konsekuensia 
hurídiko pa esun ku a hasi 
su mes kulpabel na esaki. 
Den kaso di un aksidente 
di tráko, laga personal di 
ambulans òf brantwer, saka 
e víktima for di den outo. 


KRALENDIJK 
-- 
Riba djabièrnè 8 di mart, 
alrededor di 3.50 or di 
mardugá, un patruya a 
spòt un vehíkulo ku tabata 
kore ku velosidat haltu 
den direkshon nort riba 
Kaya Korona. Esaki tabata 
motibu pa e patruya a bai 


But pa manehá imprudente 


tras di e vehíkulo. A sende 
e lusnan óptiko (zwaailicht) 
i señal di zonido pa para 
e shofùr. E shofùr tabata 
mustra un komportashon di 
manehá imprudente i tabata 
pasa diferente vehíkulo riba 
Kaya Korona. Debí na e 
velosidat haltu ku e shofùr 


tabata manehá, e agentenan 
a disidí di stòp ku e 
persekushon riba Kaminda 
Tras di Montaña. Algun 
ratu despues a topa ku e 
vehíkulo i e shofùr na un 
adrès den Rincon. E shofùr 
a haña un but pa manehá di 
forma imprudente. 


KRALENDIJK -- Riba 
djaweps 7 di mart a drenta 
keho di ladronisia di un 
Toyota Tercel koló blanku, 
ku 
plachi 
di 
number 


Ladronisia di outo 
B-4115. 
Entre 6'or di atardi riba 
djárason 6 di mart i 7'or 
di anochi riba djaweps 
7 di mart, deskonosínan 


a bai ku e outo. E outo 
tabata stashoná dilanti di 
un kunuku na Kaminda 
México. 
Ta investigando e kaso. 


K R A L E N D I J K 
-- Djaluna 6 di mart, 
alrededor di 7.30 or di 
anochi, a detené un mucha 
hòmber di inisial L.H.E.N. 
di 16 aña di edat pa insultá 
un ámtenar den funshon, 
pa intenshonalmente no 


Detenshon pa insulto 


kumpli ku òrdu di polis i pa 
resistí kontra su detenshon. 
Un agente polisial a 
mira dos mucha hòmber 
ku tabata kore baiskel sin 
lus den ‘centrumgebied’ 
na Playa, i a bai atendé ku 
nan tokante esaki. Un di e 


muchanan a insultá e agente 
i a sigui kore bai. 
Despues 
di 
un 
persekushon kòrtiku, ku 
yudansa di mirónes, a para 
e sospechoso riba Kaya 
Jean B.F. Vitte na altura di 
un mini market i a detené. 


Peña Traha Pa Bo B.V. 


ta buska 
-2 metselaar 


Pa mas inf. # di telefón 
+599 785-3119 


Automobil Express 


ta buska 
-2 elektro-mekaniko 


Pa mas inf. # di telefón 
700-8725 


Caribbean JA Building & Co. 
N.V. 
ta buska 
-Metselaar - Electrotechnicus 
-Loodgieter -Timmerman - 


inf. telefón +599-777-9488/777-6939 


K R A L E N D I J K / 
TABAGO -- E derame 
di 
petrolio 
a 
drenta 
tambe 
Laman 
Karibe, 
menasando Venezuela i e 
islanan Karibense serka di 
dje, inkluyendo Boneiru. 
E fuga di petrolio for di e 
lancha ku a kapseis dilanti 
kosta di Tobago a para, un 
komunikado di Ministerio 
di Energia di Trinidad i 
Tobago, a bisa. 
E fuga di petrolio for di 
un lancha ku tabata karga 
te ku 35 mil barí di fuel oil 
ku a kapseis na komienso 
di febrüari dilanti di e isla 
Karibense di Tobago a 
keda pará, e gobièrnu di e 
islanan a bisa djaweps. 
E derame, ku a mira pa 
promé biá dilanti di e kosta 
atlántiko di Tobago dia 2 
di febrüari, a daña parti 


Fuga di petrolio dilanti Tobago 
a para despues di un luna 


di e palunan di mangel di 
e isla i a menasá su sektor 
turístiko i peskero. 
E 
kompartimentunan 
di e lancha for di unda 
e zeta tabata sali, awor 
ta yená ku awa di laman 
riba e punto di fuga 
efektivamente blòkiando e 
uho adishonal di fuel oil, 
e ministerio a bisa. 
E gobièrnu a kontratá 
kompania di reparashon i 
salbashon pa yuda limpia 
e derame i salba e lancha 
ku fuga. E volúmen di e 
derame, su orígen, destino 
previsto i doño di e lancha, 
ta keda deskonosí. 
Pero Trinidad a bisa 
ku e lancha ku tabata 
transportá fuel oil tabata di 
tou dor di un toubot ku no 
a keda lokalisá. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


LÁGRIMANAN SKONDÍ 


Skritura: Isaias 53:4-5 


“Siguramente E mes a karga nos enfermedatnan, i El 
a karga nos tristesa; ... i pa medio di Su heridanan nos 
ta kurá.” Isaias 53:4-5(BS) 
Den bida tin diferente susesonan ku a kousa nos doló. 
Bo por ta bibando trankil ma na sierto momento e 
eksperensia òf trouma ei ta bin ariba. Bo ta bira iritá, 
preokupá i ta rabia lihé. Bo sa ku ta algu di pasado ma 
sierto temporada e ta bolbe presentá. 


Ta pasobra bo no a dil kuné na e manera korekto. 
Isaias 53:4a ta bisa nos ku Hesus a karga tur nos 
tristesanan. Bo a yega di duna Hesus e trouma i e 
doló ei? Pa bo laga lòs i avansá liber? 
Troumanan por ta kousá pa: divorsio, abuso seksual, 
físiko emoshonal i verbal, morto di un ser kerí, 
aksidente, ofensanan, i falta di pordoná un persona ku 
bo tin na pechu ... i muchu mas. 
E dolónan ei ta kompañá ku hopi emoshonnan; dolónan 
emoshonal. P.e. rabia, odio, disgustu, amargura, 
soledat, sinti inferior, frustrashon, miedu, duele propio, 
bèrgwensa ... etc. Semper tin hende envolví, pasobra 
ta hende ta kousa nos doló emoshonal. Por ta nos: 
mayornan, mama, tata, ruman, yu, maestro di skol, 
amigu/a, esposo ... etc. 


Kon abo ta dil ku bo dolónan? Tin amargura den bo 
kurason? Tin rabia den bo kurason? Rabia kontra e 
persona ku a hasí bo doló? Òf asta bo ta rabiá ku Dios 
pa loke a pasa ku bo? Pa Dios no tin lágrima skondí, 
pasobra E ta mira bo lágrimanan i ta seka nan. Isaias 
53:4 ta bisa ku El a karga nos tristesanan. Papia kunÉ, 
Sklama na djÉ, E ta kla pa yuda bo. 
Kòrda, Hesus a karga bo tristesanan p’esei abo no 
mester karga nan. 


Miralda Paula-Frans 
Produkshon PGM 


12.00 Herensia: 
Nort'i Saliña (kas pa kas) 16 
13.00 Aki Boneiru: 
Luna Yen 
15.00 BAPA: 
Henry Tore 
16.00 Herensia: 
Nos Kosecha 


17.00 Aki Boneiru: 
Raymunda Martis 
18.00 Herensia: 
Bernard Ben Laken 
19.00 BAPA: 
Feliciano Da Silva Piloto i Vita Frans 


20.00 Aktualidat: 
Suzy Thodé 
21.00 Aki Boneiru: 
Segni Bernardina 

22.00 Herensia: 

Museo Kanta Orkidia (Dolfi & Chemi) 
23.00 BAPA: 
Ria - Rosemarie Heitkonig 

12.00 Herensia: 
Hyacintha i Hyacintho Martinus 

13.00 Dokumental: 
Ex Trahadonan Di spritzer & 
Furhman ta Reünie 
15.30 Puerto Latino: 
Luis Zárraga 


16.00 Herensia: 
Nort'i Saliña (kas pa kas) 16 
17.00 Aki Boneiru: 
Luna Yen 
19.00 BAPA: 
Henry Tore 


20.00 Herensia: 
Nos Kosecha 
21.00 Aki Boneiru: 
Raymunda Martis 
22.00 Herensia: 
Bernard Ben Laken 
23.00 BAPA: 
Feliciano Da Silva Piloto i Vita Frans 


Djadumingu 10 Mart 2024 


KRALENDIJK 
-- 
Alida Francis ta bira 
Gezaghebber 
di 
Sint 
Eustatius. 
Sekretario 
di 
Estado 
Alexandra 
van 
Huelen 
di 
Relashonnan den Reino i 
Digitalisashon, a propon’é 
pa 
nombramentu 
den 
Konseho di Minister. 
Alida Francis di 58 aña, 
a nase na Sint Eustatius 
i for di febrüari 2021 ta 
Komisario di Gobièrnu di 
Sint Eustatius i na 2020 
e tabata Komisario di 
Gobièrnu 
remplasante. 


Alida Francis definitivamente ta bira 
Gezaghebber di Statia 


Promé ku tur esaki e 
tabata traha entre otro 
komo 
konsehero 
di 
komunikashon senior i 
bosero 
na 
Rijksdienst 
Caribisch Nederland i 
tabata direktor di turismo 
di e teritorio insular di 
Sint Eustatius. 
Francis 
a 
studia 
periodismo na skol di 
periodismo na Tilburg. 
E 
nombramentu 
ta 
drenta na vigor riba e 
fecha ku e dekreto Real 
fase 3.0 di ‘Wet herstel 
voorzieningen 
Sint 


Eustatius’, 
drenta 
na 
vigor. 
Riba e mesun dia 
akí, 
e 
intervenshon 
atministrativo 
na 
Sint 
Eustatius 
ta 
terminá. 
Esaki ta niká n di e 
término di Komisario di 
Gobièrnu 
remplasante 
tambe. 
Nombramentu 
di 
e 
gezaghebber ta marka 
e regreso denitivo di 
e demokrasia riba e isla 
desde e momentu di e 
intervenshon na 2018. 
Esaki ta niká ku for di e 


momentu ei, Sint Eustatius 
mes 
ta 
responsabel 
pa e ehekushon di e 
tareanan 
atministrativo. 
Ademas, 
Representante 


di Reino interino tin 
algun mandato adishonal 
te na momentu ku e lei 
kaduká, entrante promé 
di sèptèmber 2024. 

KRALENDIJK 
-- 
Desde 2022 ta hasi uso 
di un modelo nobo di 
kalkulashon pa determiná 
alimentashon pa yu a 
base di kua Voogdijraad 
Hulanda Karibense ta 
konsehá Korte. 
Anualmente 
ta 
aktualisá e modelo di 
kalkulashon akí. E aña 
akí kambio den suèldu 
mínimo, kompensashon 
pa yu i kosto di bida ta 
afektá e modelo nobo. 
Pa 
determiná 
altura 
di e alimentashon pa 
yu, 
Voogdijraad 
CN 
ta apliká un modelo 
di kalkulashon. Den e 
modelo di kalkulashon 
akí ta determiná promé 
kapasidat nansiero di 
e mayornan i nesesidat 
di e yu(nan), basá riba 
standartnan 
insular 
i 
investigashon di mínimo 
sosial. 
Basá 
riba 
ámbos 
resultado i un korekshon 
pa kompensashon pa yu, ta 
determiná e alimentashon 
pa yu pa ámbos mayor. 
Despues ta wak kuantu 


A aktualisá método pa kalkulá 
alimentashon pa yu 


dia e yu ta keda serka e tata 
òf mama i ta kalkulá e suma 
di alimentashon nal. 
E modelo mester keda 
aktualisá pa e tin balor 
pa hustisia. Pa e motibu 
aki ta hasi anualmente un 
evaluashon di e modelo. 
Ku tur e kambionan den 
e sumanan standart pa 
por 
ehèmpel 
suèldu 
i 
kompensashon pa yu i e 
investigashon resien di e 
mínimo sosial na Hulanda 
Karibense, 
a 
aktualisá 
tambe e montantenan ku 
ta na vigor entrante promé 
di yanüari 2024 den e 
modelo di kalkulashon di 
alimentashon pa yu. 


Kalkulashon di nobo 
Petishon 
pa 
un 
kalkulashon nobo di un 
suma 
di 
alimentashon 
konsedé kaba ta solamente 
posibel, si tin motibu bálido 
pa hasi esei. 
Pues ku e situashon di 
e mucha, e persona ku tin 
derecho riba alimentashon 
òf e persona ku mester 
paga alimentashon mester a 
kambia strukturalmente, pa 


por pidi un kalkulashon 
nobo. 
Asina por ehèmpel 
retiro, kambio di trabou 
i entrada, òf un kambio 
den konstelashon di un 
famia òf lugá di estadia 
prinsipal di e yu por ta 
motibu pa hasi petishon 
pa un kalkulashon nobo. 
Pa esaki mester entregá 
prueba tambe. 
Entregá un petishon 
pa motibu ku un persona 
ku ta obligá di paga 
alimentashon kier paga 
ménos no ta susiente pa 
pidi un kalkulashon nobo. 


Mas informashon 
Por 
haña 
mas 
informashon 
tokante 
petishon di alimentashon 
pa 
yu 
i 
e 
modelo 
di 
kalkulashon 
di 
alimentashon 
pa 
yu 
riba e wèpsait www. 
rijksdienstcn.com. 
Pa 
petishon 
di 
alimentashon 
pa 
yu 
òf 
kalkulashon 
nobo 
mayornan por akudí serka 
Voogdijraad CN riba e isla 
na unda e yu ta inskribí. 


KRALENDIJK 
-- 
Tourism 
Corporation 
Bonaire (TCB) a partisipá 
di 5 pa 7 di mart na e 
bolsa 
internashonal 
di 
turismo, ITB, na Berlin, 
Alemania, e bolsa B2B 
mas grandi di Europa, den 
kolaborashon ku Osina 
Hulandes pa Turismo i 
Kongreso, NBTC. Miles 
Mercera, Direktor di TCB i 
Marjolein Oleana, Business 
Manager i Europe Liaison, 
a duna guia na Boneiru su 
representashon na e bolsa 
di ITB. 
Na aña 2023, TCB i 
NBTC a drenta den un laso 
di kolaborashon, kaminda 
TCB ta haña oportunidat 
pa 
kolaborashon 
riba 


TCB na bolsa di ITB na Berlin 


vários tereno ku NBTC. 
Boneiru su partisipashon 
na diferente bolsa ta forma 
un parti integral dentro di e 
kolaborashon ku NBTC. 
Durante 
e 
bolsa, 
e 
tim di TCB a establesé 
kontaktonan intensivo ku 
potensial operadónan nobo 
di tour di Alemania i otro 
partidonan 
importante 
den e industria di biahe 
di abla Aleman. E meta 
tabata pa sigui promové i 
posishoná Boneiru riba e 
merkado Aleman i realisá 
kolaborashonnan nobo pa 
nos isla. 
TCB a pone komo meta 
pa enfoká mas ainda riba 
e 
merkadonan 
Aleman, 
Austriako i Suiso, konosí 


komo e merkado GAS. 
Mas aleu, e enfoke ta riba 
promoshon 
di 
Boneiru 
dentro di e merkadonan akí 
i atraé mas bishitante for di 
e regionnan akí. 
E bolsa di ITB tabata 
un éksito grandi pa nos 
tim. en di konansa nos 
ta inisiá kolaborashonnan 
nobo pa hasi Boneiru mas 
fuerte na Alemania i su 
paisnan 
bisiña,” 
segun 
Miles Mercera, Direktor 
di TCB. E tim di TCB ta 
wak bèk riba un bolsa di 
ITB sumamente eksitoso 
i ta desidido pa drenta 
den 
kolaborashonnan 
nobo, ku lo pone Boneiru 
den un forma mas fuerte 
ainda riba mapa dentro 
di e merkadonan di abla 
Aleman. 

PÁGINA SOSIAL 


KRALENDIJK- Djaweps 7 di mart famia, amigunan i konosínan di Tirzo Cicilia a 
bini huntu den Misa di La Birgen Coromoto na Antriol pa hasi orashon pa e siudadano 
aki. A orá pa salu di nan ser kerí, i misa tabata yen. E potrètnan ta duna un impreshon. 


Pa forsa i salú: 
Misa pa Tirzo Cicilia 


KRALENDIJK- Elbert 
Bartolomeo Winklaar ta un 
persona markante. Mayoria 
hende konosé Elbert bou 
di e nòmber Azein i por 
mir’e kana regularmente 


Azein Much’i Antriol 


den Antriol. Azein tabata 
un bon futbolista i ainda 
un gran fanátiko di futbòl. 
Awor su hòbi ta lesamentu i 
e ta sigui desaroyo di futbòl 
internashonal. 


KRALENDIJK- Lesadónan di BONERIANO ta keda kapta imágennan di personanan 
ku ta duna pushi di mondi kuminda. Riba Seru Largu un persona a duna 10 pushi di 
mondi kuminda den parti mainta. 
Pushi bon kuidá 

Último 
tempu 
‘Chantiwawa riba Ròndu’ 
su karakter a kambia un 
tiki. Boso mes ta ripará. 
Grupo 
Chantiwawa 
ta eksistí, pero mi ta 


Di tur un tiki 


embolbiendo mas hende 
den e kaminatanan riba 
djadumingu mainta. 
For di e último dos 
kursonan di historia i 
kultura ku FuHiKuBo a 


duna a sali un grupo di 
masoménos 14 persona 
ku tin gana di kana i siña 
mas di Boneiru. I mi t’ei 
pa kompartí loke mi sa, 
asta loke mi no sa. Último 
dos djadumingunan nos 
a kana Ruta Wayaká i 
tambe un ruta den área 
di Lagun i Washikemba. 
Pa 
e 
djadumingunan 
benidero lo nos keda ei 
banda. Ta kaminatanan 
ku no ta masha largu. 
Manera mi a splika, 
mi deseo ta pa kompartí 
i kompartí informashon 
di historia, kultura i 
naturalesa pa medio di 
e kaminatanan aki. Nan 
ta habrí pa tur hende 
partisipá. 


Wayaká 
Mi a bai Ruta Wayaká 
dos siman pasá. Di e grupo 
grandi sinembargo ta tres 
hende so a reakshoná. 
Joselito, Anneke ku mi 
mes. No Anneke ‘camera- 


woman’ di FuHiKuBo, 
sino otro Anneke. 
Mi ta kere ku e motibu 
prinsipal ku e reakshon 
tabata asina pober tin di 
aber ku e ruta aki no ta 
fásil. I nos a bai e ruta 
kompletu. E ta pisá. Pero 
e ta bunita. Mi ta kan’é 
fásil, pasobra mi ta kere 
ku mi a kan’é hopi biá 
kaba i konosé e distansia 
i otro kondishonnan ku 
mester tene kuenta kuné. 
Nos a sal tempran. 
Pa 
5.50 
nos 
tabata 
na kaminda kaba den 
skuridat. Mester a usa lus 
di nos telefònnan solar 
pa lusa kaminda. E dia 
ei tabatin fòlman. Nos a 
mira bahada di luna pabou 
i salida di solo pariba. 
Bunita ekspektákulo. 
Anneke, abogado, tin 
bon kondishon. For di 
kombersashonnan 
kuné 
mi a bin komprondé ku 


último tempu e ta kanando 
hopi den naturalesa. 


Piedra marká 
Kada bes ku mi kana 
Ruta Wayaká, anke m’a 
kan’é alrededor di 20 biá 
kaba, si no ta mas asta, 
mi ta topa ku kos nobo. 
Nunka bo ta ripará tur 
kos ku tin a lo largo di e 
kaminata aki. 
Durante e kaminata 
di dos siman pasá nos 
a topa ku algun piedra 
interesante. 
Nan 
ta 
‘marká, meskos ku e 
krus den piedra na Nort 
di Saliña, ku den pasado 
tabata un sitio sagrado di 
deboshon pa katólikonan. 
Un fenómeno geológiko. 
Durante e kaminata 
di Ruta Wayaká nos a 
topa ku mas kanadó, 
indikashon ku e ruta aki 
ta birando mas i mas 
popular. 

Washikemba 
E segundo kaminata ku 
e grupo aki, djadumingu 


último, 
tabata 
den 
besindario di Lagun i 
Washikemba. 
Nos 
a 
ripará 
tambe 
kuantu 
daño e derame di petrolio 
banda di Trinidad a kousa 
na tantu Lagun komo 
Washikemba. 
Mi a splika esnan den 
e grupo e importansia 
ku Lagun den pasado 
pa bonerianonan. Entre 
otro 
pa 
piskamentu. 
Tokante Yakito Pop ku 
tabata kue turtuga den 


reda. Tambe komo sitio 
na 
unda 
kunukeronan 
di den besindario tabata 
wak si laman no a trese 
artíkulonan 
di 
uso, 
manera palu, tera. 


Tambe nan sa piki 
koko ku tabata drif subi 
kosta. Nan tabata usa e 
kokonan aki pa traha zeta. 
Nos 
a 
hasi 
kos 
‘leuk’ tambe, esta un 


kompetensia pa buska 
djuku. E ganadó a resultá 
Imka. M’a regal’é komo 
premio e buki di Kuifje 
na Papiamentu titulá ‘E 
Asuntu di Florisol’. 

K R A L E N D I J K / 
WILLEMSTAD -- Último 
simannan e di 13 Skuadron 
di Asalto, konsistiendo di 
masoménos 100 marinir, a 
hasi ehersisio na Kòrsou. 
Esaki nan a hasi huntu ku e 
kursistanan di instruktor di 
tiru di kombate. 
Pa 
motibu 
di 
e 
kombinashon di edukashon 
i formashon, e pelotònnan 
por a funshoná di un forma 
optimal den nan abilidatnan. 
Durante 
e 
treinen 
13 
marinir a pasa kapasitashon 
komo instruktor di tiru di 
kombate. 


Skuadron 13 di Asalto ku ehersisio 


E énfasis di e ehersisio di 
e di 13 RSQN a konsentrá 
su mes riba ehersisionan di 
tiru “Live Fire”, den kua nan 
a praktiká tur e sistemanan 
di arma disponibel pa e 
unidat. 
Esakinan ta mas ku 10 
tipo di arma. 
E ehersisio a kuminsá 
riba un eskala abou i 
nalmente a desaroyá te 
alkansá e nivel di skuadron 
di mas ku 10 marinir. 
E militarnan di Kòrsou 
tambe tabata envolví na e 
ehersisio i a duna nan sosten 
kaminda tabata nesesario. 

E avion di ALM e tempu aya, un Fairchild Hiller FH-227B, pará na aeropuerto 
Flamingo di Boneiru. 


NILO 
Trankilo 
Dianan prèt na ALM (1) 


Awe, NiloTrankilo, tal 
bai bk ku abo lesadó den e 
temporada despues ku el a 
kaba su estudio di ingeniero 
di Aviashon i Ekonomia 
Industrial. El a traha for di 
aña 1987 te ku aña 1995 
na e kompania antiano 
di aviashon ALM komo 
Manager di Engineering i 
Dokumentashon. 
E promé dia di trabou 
di NiloTrankilo na ALM 
tabata 9 di mart 1987, 
pues riba e fecha aki, 
eksaktamente 
37 
aña 
pasá. Durante e añanan ei, 
NiloTrankilo a siña hopi kos 
i a haña hopi eksperensia 
den e mundu di aviashon. 
Tambe 
NiloTrankilo 
a 
biaha hopi mes ku ALM, 
tantu pa trabou komo pa 
plaser i tambe a pasa hopi 
kos prt den e temporada 
ei. Awe NiloTrankilo ta bai 
konta bo poko di e kosnan 
prt, den kua el a pasa. 
Na aña 1983 ora ku 
NiloTrankilo a bin hasi 
su aña práktiko na ALM, 
durante 
su 
estudio 
di 
Vliegtuigbouwkunde 
di 
HTS, el a laga un hopi 
bon impreshon atras serka 
e Hefe di Mantenshon 
di e tempu ei Theo Kort 
(q.e.p.d). 
Dor di esei ora ku 
NiloTrankilo a terminá su 
estudionan, el a haña trabou 
mesora na ALM komo 


Manager di Engineering i 
Dokumentashon. 


Rekuerdo 
Poko dia ei, den un 
grupo di hatApp di ks 
-trahadónan di ALM, ku 
amigu Ro Coe a inisiá, un 
di e ks-koleganan a pone 
un potrèt di ALM ku vários 
empleado i e presidente 
komisario di e tempu ei 
Kitland Chong (q.e.p.d) 
ariba 
den 
un 
akshon 
publisitario pa ALM. 
Mirando e potrt ei, 
el a trese hopi rekuerdo 
serka NiloTrankilo. Riba e 
potrt tambe iloTrankilo 
a mira un GWK, esta un 
Grond 
Werktuigkundige, 
Carlucho Legrand (q.e.p.d), 
ku tabata un bon amigu di 
NiloTrankilo. 


E potrèt di LeGrand 
aki, a pone NiloTrankilo 
rekordá dos kos hopi prèt ku 
el a pasa huntu ku LeGrand 
ku e avion Fairchild Hiller 
FH-227B. ALM tabatin dos 
di nan, esta PJ-FHA i PJ- 
FHB. 
Komo 
Manager 
di 
Engineering NiloTrankilo 
a biaha hopi pa trabou pa 
ALM. 
Ora ku e avionnan djèt di 
tipo MD-82 mester a haña 
nan chekeo di mantenimentu 
grandi na Viena, Oustria, 
NiloTrankilo tabata esun 
ku tabata biaha bai, komo 
e representante di ALM 
durante e inspekshon ku 
tabata dura sigur 3-4 siman 
pa avion, pa supervisá i 
tuma desishon pa ALM na 
e sitio. 


ALM 
Awor ata aki e promé kos 
chistoso. A pasa un biaha 
ku ALM no por a paga 
na tempu p'e mantenshon 
hasí na e avion, pa esaki 
por a sali di e lugá di 
mantenshon i bula bèk 
for di Oustria pa Kòrsou. 
Tur dia e empleadonan 
di e kompanìa oustriako 
tabata pasa den kantina i 
puntra NiloTrankilo komo 
representante 
di 
ALM, 
NiloTrankilo: “What about 
the payment from ALM." 
Pues kon ta pará ku e pago 
di ALM p'e trabou hasí. 
Ei mes nan ta bira 
bati 
riba 
skouder 
di 
NiloTrankilo i nan ta bisa 
mi un poko sarkástiko òf 
chistoso: 
"ALM 
means 
Always Late Money". 
NiloTrankilo no por a 
hasi nada otro, ku tabata di 
hari huntu ku nan, pa no a 
yora atrobe. Tabata di guli 
manda’bou, òf hari manera 
un kunukero ku doló di 
djente. 


Pikèt 
Awor ta bai sigui un 
otro kos prèt. NiloTrankilo, 
trahando 
na 
ALM 
Technische Dienst, tabatin 
un warda di pikèt di un 
siman pa kada un ku ta 
hefe di departamentu òf 
staf na Technische Dienst. 
Si tabatin kualke problema 
di gran importansia durante 
bo warda, e GWK di turno 
ta yama pa informá bo. 
NiloTrankilo ta kòrda ku 
un di e biahanan ku e tabatin 
warda di pikèt, ku un di e 
avionnan Fairchild Hiller 
FH-227b 
(mira 
potrèt), 
sea ta PJ-FHA òf PJ-FHB, 
tabatin un problema ku e 
motor na banda drechi. 


Ladron? 
E tempu ku NiloTrankilo 
tabata traha na ALM, e 
tabata hür un kas den e 
bario di Buenabista, huntu 
ku su ruman Hildo, kende 


tambe ta un ingeniero, pero 
un akadémiko, esta un Ir. 
Werktuigbouwkunde. 
Riba 
un 
djasabra 
mardugá grandi banda di 
3'or, ku un di e avionnan 
Fairchild Hiller FH227B 
tabata tin problema ku un 
motor, e GWK Carlucho 
LeGrand 
a 
yama 
riba 
telefòn di kas, pensando ku 
e ta haña NiloTrankilo na 
liña. Awó e telefòn di kas 
ta poné anochi den kamber 
di Hildo i Hildo a bula 
lanta for di soño tur turdí òf 
tolondrá i kue e telefòn ora 
ku LeGrand a yama. 
Hildo di: "Halo, awóraki 
ta mardugá, ora di drumi. 
Ta ken bo ta pa yama e ora 
di marduga aki?" 
N'e otro banda di e 
telefòn e GWK Carlucho 
LeGrand ta kontestá: "Ta 
ku LeGrand, bo ta na 
kas?" Keriendo ku ta ku 
NiloTrankilo e ta papiando. 
Hildo na su turno ta 
puntr’é: "Ken bo di bo ta? 
Un Ladron? Ahn? Mi n’ 
tende bo bon? Un ladron?" 
Den su ‘turdí-heid’ di 
soño ei, e ‘Legrand’ a zona 
meskos ku ‘ladron’ den 
Hildo su orea. 
Esta 
baina 
no!? 
Mientrastantu Hildo a sigui 
murmurá na bos haltu, di 
moda ku LeGrand a tende 
Hildo bisa mi: "Awó sí 
a kaba. Ata un ladron ta 
bèl, chèk ku si tin hende 
na kas aki." Den tur esei, 
Legrand a logra bisa Hildo: 
"Nò nò, n’ ta ladron no, ta 
LeGrand di ALM." E ora 
ei Hildo a bin komprondé e 
asuntu. Ku ta NiloTrankilo 
LeGrand mester, i a pasa 
NiloTrankilo e telefòn. Ta 
ko'i grita hari e kos ei. 
Den 
e 
siguiente 
entrega 
di 
NiloTrankilo 
djasabra otro siman den 
BONERIANO, mi ta bai 
kònta kon nos a atendé 
problema ku e avion. Keda 
pendiente! Ta sigui otro 
siman. 


Algun empleado di ALM ta brinda dilanti e avion djèt 
MD-82 huntu ku presidente Kitland Chong. 

Mi ta aploudí e famia 
ku tin monopolio di 
webu 


Awèl sí, nan ta bende webu 
pero tambe primi webu 


E palu ku no a sigui 
krese 
E kèlder di famia Jozef 
Hart ta situá te pariba den 
santana, un tiki mas pa 
nort di loke ántes tabata e 
porta prinsipal di santana, 
pero ku awor no ta den 
uso mas. E ta keda pegá 
ku e sekshon di santana 
ku nan tabata dera mucha, 
anguelitu, 
ántes. 
Nan 
tabata yama e sekshon aki 
Lima, Limba òf Limbo. 
E famia Hart na kua 
ta referí aki ta Jozef 
Philippus Thomas Hart, 
Papa Chè, ku tabata 
kasá ku Maria Wilhelmina 
Josefa 
Hart-Booi, 
kariñosamente 
yamá 
(Ma) Michi. Famianan 
Hart i Booi, tambe Rijna, 
semper 
tabatin 
hopi 
relashon ku otro. Hopi bes 
miembronan di e famia 
aki tabata kasa ku otro. 
Chè 
tabata 
un 
komersiante konosí na 
Boneiru na n di siglo 
19 i den prinsipio di siglo 
pasá. Su yu hòmbernan 
tabata Jose Lucas Hart 
(Djòs), Cornelis (Nechi) 
Hart i Ricardo Hart. Di 


SANTANA TA BISA HOPI 


E grafnan ku tin den un sementerio òf santana ta relatá hopi historia di un 
pueblo. Tras di kada kèlder òf grafkèlder tin un historia òf un storia, dependé 
kon bo mira òf interpret'é. Den un seri di artíkulo BONERIANO ta pone 
atenshon na último lugá di sosiegu di nos hendenan. 
nan, na nal ta solamente 
José Hart a keda Boneiru 
pa manehá e negoshi aki. 
Ta kalkulá ku a funda 
Firma 
Hart 
Sons 
na 
1919. E yunan muhé di 
Papa Chè i Mai Michi 
tambe 
tabatin 
akshon 
(minoritario) den Jozef 
Hart Sons. 
Den e kèlder en kestion 
ta reposá e restunan di 
vários miembro di famia 
Hart, anke no ta tur nan 
nòmber ta aparesé riba 
e diferente plakatnan ku 
tin. Ademas tin e yunan 
di Chè i Ma Michi ku a 
muri na otro lugá, manera 
Ricardo i Nechi Hart, ku a 
muri na respektivamente 
Kòrsou i Aruba. 
Un 
di 
e 
último 
personanan 
derá 
den 
e 
kèlder 
aki 
tabata 
Margaritha Angela Hart, 
Shon Ita, kende a muri dia 
27 di sèptèmber 1973. E 
tambe tabata yu di Chè i 
Ma Michi. 
Otro persona ku nan 
a dera den e kèlder di 
famia Hart tabata Cecilia 
C. Hart-Nicolaas, kende 
tabata e promé kasá di 


Ricardo Hart. Ricardo 
mes tambe su restunan ta 
den e kèlder aki. 
Kisas e detaye di mas 
interesante di e kèlder di 
famia Hart ta e imágen di 
un dama ku tin riba dje. 
Un mdama muhé yòn 
pará na un palu kòrtá. Un 
palu pues ku no a sigui 
krese. 
E 
imágen 
aki 
ta 
representá 
Angelina 
Dominica 
Hart-Rijna, 
kende a muri na edat 
di solamente 27 aña. 
E persona aki tabata e 
promé kasá di Nechi Hart. 
E echo ku el a muri na un 
edat yòn asina, a pone ku e 
famianan kier a aksentuá 
esaki di tal forma. E palu 
ta representá e bida di 
Angelina, ku no a haña 
chèns di krese bira grandi. 
Na 
e 
kèlder 
aki, 
reriendo na Angelina, tin 
skirbí na ingles: ‘To all I 
hold most dear to the very 
dear memory. – Of – My 
beloved wife Angelina 
Dominica Hart who died 
10 october 1926 in the 
age of 27 years. If love 
could save thou hadst not 


died’. Despues di tempu 
Nechi Hart a bai biba na 
Aruba, kaminda el a bolbe 
kasa. Su desendientenan 
ta bibá tambe na Aruba. 
Nechi Hart tabata un 


komersiante importante 
na Aruba i e tabata 
den e grupo di promé 
komersiantenan ku a lanta 
Kámara di Komèrsio di 
Aruba. 

Envidia ta un piká kapi- 
tal ku ta atentá direkta- 
mente kontra Dios, pues 
esun ku ta sufri no ta kom- 
prendé su plannan i ke imponé 
esnan di dje pasobra e no 
aseptá e éksito ku otronan ta 
logra, Papa Francisco a sigurá 
. 
Durante e Oudiensia Gen- 
eral di 28 de febrüari 2024, 
Papa Francisco a kalifiká e 
piká di envidia komo un di e 
vicios kapital mas antiguo 
ekspresá den Sagrada Skritu- 
ra, den espesífiko ora e ta 
señalá ku odio di Kaín pa ku 
Abel el a lòs di momento den 
kua el a realisá ku e sakrifisio- 
nan di e ruman ta agradá Dios. 


Bienaventuransanan di 
Kuaresma (kontra un kurason 
di piedra) 


Felis ta esnan ku ta rekoré e kaminda di kuaresma ku 
un sonrisa riba kara i ta sinti ku for di nan kurason ta brota 
un sentimentu di alegria inkontenibel. 


Felis ta esnan ku durante e tempu di Kuaresma, i den nan 
bida diario, ta praktiká e ayuno di konsumismo, di e pro- 
gramanan robes di televishon, di e krítikanan i di indife- 
rensia. 


Felis ta esnan ku ta purba den bida diario bai suavisando 
nan kurason di piedra, pa duna paso na sensibilidat, ternu- 
ra, kompashon i indignashon pintá di proposishonnan. 


Felis ta esnan ku ta kere den pordon, den tur ámbito, e ta 
un di e as sentral den ponementu den práktika di e Evangelio 
di Hesus, pa haña un mundu rekonsiliá. 


Felis ta esnan ku ta aisla na mes di tantu sonido i infor- 
mashon rápido, i ta traha un espasio den e desierto di nan 
kurason p’asina i ku e silensio ta transformá esaki den soledat 
sonoro. 


Felis ta esnan ku kòrda e promesa di nan bon Tata i 
Mama di Dios, kende ta renobá kada momento di nan alian- 
sa di serkania i presensia alentador pa ku henter e género hu- 
mano. 


Felis ta esnan ku ta será porta pa agresornan, pa e triste- 
sa i desepshon, i ta habri tur bentananan di nan kas pa e solo 
di ilushon, di enkanto, di beyesa i di solidaridat. 


Felis ta esnan ku ta usa nan mannan, nan mente i nan 
pianan na servisio gososo di otronan, kende mas ayá di tur 
krísis, ta mantené nan mes, ta ofresé i ta praktiká speransa di 
resurekshon na tur esnan inválido, marginá i oprimí di mundu. 
E ora ei si ku lo a brota e flor di Pasku di Resurekshon na final 
di un kaminda gososo di kuaresma. 


Miguel Ángel Mesa (Bienaventuranzas de la Vida -PPC-) 


“Kaín tabata e primogénito 
di Adán i Eva, a haña e parti 
mas konsiderabel di e herensia 
paterno; sin embargo, ta 
sufisiente ku Abel, e ruman 
hòmber mas chikí, tin éksito 
den un inisiativa chikí, p’asina 
ku Kaín a bira sobrio”, reko- 
rdá Papa Francisco na papia 
tokante referensia di e piká 
di envidia den Tèstamènt 
Bieu. 
Kua ta e aktitutnan di es- 
nan ku ta biba e piká di envid- 
ia? 
Den e katekésis ku prepará 
Papa Francisco pa kontinuá su 
reflekshonnan tokante bisionan 
i virtutnan, i ku a ser les’é dor 
di señor Filippo Ciampanelli, 


ofisial di e Sekretaria di Es- 
tado, a referí na e aktitutnan 
ku e personanan ei ta mus- 
tra ku a kai den e retnan 
di demoño di e piká di en- 
vidia. 
1.E kasa di esun envidio- 
so semper ta tristu. 
2.E ta mantené e mirada 
abou, e ta parse ta konstante- 
mente eksaminando suela, 
pero en realidat e no mira 
nada. 
3.Su mente ta enbolbí den 
pensamentunan yen di mal- 
dat. 
4.Envidia, si no ta ser kon- 
trolá, e ta kondusí na odio di 
e otro. 
“Den su base tin un relas- 
hon di odio i amor: un perso- 
na ke malu pa e otro, pero 
den sekreto e ta desena ser 
manera e. E otro ta e mani- 
festashon di lo ku nos lo ta, i 
ku den realidat nos no ta. Su 
suerte nos ta parse un inhus- 
tisia: seguramente –nos ta 
pensa- nos meresé nos mu- 
chu mas su éksitonan òf su 
bon suerte!”, suprayá e Papa 
na referí su mes na e piká di 
envidia. 
E envidioso no ta aseptá 
ku Dios tin su propio 
matemátika: Francisco 
Despues di suprayá ku e 
pika di envidia ku un malu ku 
a ser studia no únikamente 
den e ámbito kristian, sino ku 
a atraé atenshon di filósofo- 
nan i sabínan di tur kultura, 
Papa Francisco a apuntá kue 
e envidioso tin un falsu 
idea di Dios i ke imponé su 
lógika egoista. 
“Den e rais di e bisio e tin 
e falsu idea di Dios: e no ta 
aseptá ku Dios tin su propio 
‘matemátika’, distinto di 
nos… Nos lo ke imponé 
Dios nos lógika egoista, 
pero e lógika di Dios ta amor. 
E biennan ku E ta duna nos 
ta destiná na ser kompartí”, 
afirmá Papa den su katekésis 
tokante envidia les’é den e 
Oula Pablo VI. 
Saliendo di e parabel di 
Hesus aserka di e obreronan 
dor di e doño pa bai na e hòfi 
di wendrùif na distinto oran- 
an di dia, e Santo Tata, esnan 
di promé ora ta kere tin dere- 
cho a un salario mas altu ku 
esnan ku a yega na último, 
pero e doño a duna tur e me- 


E envidioso no komprendé e matemátika di 
Dios i ke imponé esnan di dje: Papa 


Pa Jorge Reyes 


Dies mensahe pa e alma 


1. Resa no ta manera un tayer di resèrve ku bo ta usa 
únikamente ora bo ta den problema, mas bien e ta 
manera e guia ku ta dirigí bo riba e kaminda korek- 
to di e kaminda di bida. 


2. Bo sa dikon e winshil di outo ta asina grandi i e spil 
di wak patras ta asina chikí? Pasobra nos pasado 
no ta asina importante manera nos futuro. Mira padi- 
lanti i sigui den movementu. 


3. Amistat ta manera un buki, e ta tuma algun sekònde 
pa e kima pero ta tuma vários aña pa skirbié. 


4. Tur kos den bida ta temporario. Si nan ta bai bon, 
disfrutá di nan, pasobra nan no ta pa semper. Si nan 
ta bai malu no preokupá bo pasobra nan no por 
dura demasiado tampoko. 


5. Amigunan bieu ta manera oro. Amigunan nobo ta 
manera djamanta. Si bo tin djamanta no lubidá riba 
e oro, pasobra pa sostené un djamanta semper bo 
mester di un base di oro. 


6. Segun bo ta pèrdè speransa i pensa ku esaki ta e 
final, Dios ta hari for di ariba i ta bisa: “Relahá bo, 
mi yu, esaki ta djis un bògt, no e final di e kaminda.” 


7. Ora Dios ta resolvé bo problemanan abo tin fe den 
djE. Ora Dios no ta resolvé bo problemanan E tin fe 
den bo abilidatnan pa resolvé nan. 


8. Un siegu a puntra San Antonio: Kiko por ta pió ku 
pèrdè e bista? El a kontest’é: “Ku bo pèrdè bo vis- 
hon di kosnan.” 


9. Ora bo ta resa pa otronan, Dios ta skucha bo i ta 
bendishoná nan i algun bia ora bo ta sigur i felis, 
kòrda ku un persona a resa p’abo. 


10. Preokupá bo mes no ta hiba e problemanan di mañan 
leu, e ta bai ku e pas di awe. 


sun pago i ta bisa: “Mi no tin 
derecho pa disponé di mi bien- 
nan ta parse mi òf ta ku mi gen- 
erosidat ta bai na provoká bo 
envidia?”. 
“Ta pesei San Pablo a sup- 
liká e kristiannan: ‘Stima kor- 


dialmente un na otro; ku 
kada kua ta stima otro 
mas ku bo mes’. Aki tin e 
remedi kontra envidia!”, a 
sigurá Papa Francisco na 
referí na e manera de kon por 
kontrarestá e piká kapital akí. 

ARUBA 
ARUBA 


ORANJESTAD -- Den 
un entrevista realisa pafo 
di Censo, lider di Partido 
di Pueblo Arubano AVP, 
mr. Mike Eman a splica di 
un tendencia preocupante 
den nos poblacion cu ta un 
crecemento espantoso den 
e cantidad di fayecimento 
na Aruba. E asina yama 
cifra di “oversterfte” ta 
alarmante, segun mr. Mike 
Eman. 
Riba su red social tambe 
Eman a comparti e cifranan 
aki. E ta papia di un cifra 
preocupante di perdida di 


Lider di AVP, mr. Mike Eman ta preocupa: 
Crecemento espantoso den cifra di fayecimento na Aruba 


nos sernan keri cu mester 
di un investigacion rapido. 
CBS ta indica cu na 2022 
tabata tin 879 fayecido na 
Aruba. CBS: “Compared to 
the pre-COVID period, 879 
deaths represent thus an 
increase of 22.3 percent”. 
Esaki 
ta 
un 
aumento 
espantoso compara cu e 
añanan prome cu Covid 
(Pre-Covid). 
Eman 
ta 
relata 
e 
“oversterfte” 
na 
“uitgestelde zorg” durante 
COVID, na falta di atencion 
medico, stress y abandono 


den nos comunidad. E ta 
accentua cu e aumento 
espantoso aki mester wordo 
investiga. CBS ta mustra 
cu durante e periodo 2022 
Aruba a registra un asina 
yama ‘oversterfte’, cu ta 
nica un cantidad mas halto 
di fayecimento compara cu 
e periodo prome cu Covid. 
Ta trata di 22.3% mas cu e 
promedio di 719 morto pa 
aña. 
Mientras 
durante 
pandemia a registra casi 
1000 morto, a spera cu pa 
2022 y 2023, e cantidad lo 


a baha considerablemente; 
sinembargo esey no ta 
e caso Hulanda tambe a 
registra un oversterfte di 
5 cual tabata suciente 
pa gobierno y parlamento 
duna ordo pa haci un 
investigacion. 
Esaki a saca afo cu 
un factor ta: ‘uitgestelde 
behandeling’ cu ta relata 
na e posponemento di 
asistencia, 
testmento 
y 
tratamento medico door 
di pandemia. “A pospone 
hopi test y tratamento di 
curason y/of cancer y awo 


ta mira e resultado di esey,” 
asina Eman a declara, 
indicando 
cu 
tin 
otro 
factor cu e investigacion 
a señala y esey ta stress. 
E preocupacionnan aki ta 
afecta grandi y esunnan 
vulnerabel di un manera 
mas fuerte y tin un retraso 
pa haya asistencia for 
di 
specialista. 
“Esaki 
ta poniendo persona na 
peliger di perde nan bida y 
nos no ta compronde dicon 
den Cocolishi no a bati un 
alarma,” e lider di AVP a 
cuestiona. 


ORANJESTAD 
-- 
Diamars mainta Minister di 
Finansa y Cultura, Xiomara 
Maduro, tabata presente 
como invitado na Colegio 
San Antonio pa hunto cu 
representante di Parlamento 
y di Ministerio Publico, 
duna un charla tocante 
Trias Politica como parti di 
e materianan di Historia y 


En conexion cu e materianan Historia y Papiamento 
Minister Maduro tabata invitado na Colegio San Antonio 


Papiamento. 
Aruba su estado di 
derecho ta basa riba e 
Trias Politica na unda 
cu tin un division entre 
e 
poder 
di 
legislacion 
den man di Parlamento, 
e poder di ley den man di 
Ministerio Pubico y e poder 
di ehecucion den man di 
Gobierno. Durante e mainta 


aki, 
Minister 
Maduro, 
como parti di e poder di 
ehecucion, a elabora riba 
e trabounan cu ta wordo 
haci pa e Ministernan cu 
ta lidera e trabounan di 
diferente departamento den 
Gobierno di Aruba. 


E alumnonan a haya 
e oportunidad pa haci 
e 
mandatario 
diferente 
pregunta tocante su funcion 
y tambe con esaki ta bay 
den practica pa cu e Trias 
Politica. 
Minister 
Maduro 
ta 


gradici Colegio San Antonio 
su director, docentenan y 
specialmente e alumnonan 
pa e bunita recepcion, e 
dialogo interesante y ta 
deseanan hopi exito cu nan 
proyecto pa e materianan di 
Historia y Papiamento. 

ARUBA 
KÒRSOU 


WILLEMSTAD 
-- 
Ministerio di Enseñansa, 
Siensia, Kultura i Deporte 
(ESKD), ta informá ku e 
siman di 1 pa 8 mart ta e 
Siman Nashonal dediká 
na arte den skolnan di 
Kòrsou. Den e kuadro akí, 
Minister ESKD, Sithree 
van Heydoorn, a aprobá pa 
mucha i hóbennan bishitá 
un ruta di tayer i galerianan 
di artistanan lokal pa asina 
mucha i hóben por sera 
konosí ku nan i keda inspirá 
pa nan arte. Den e siman akí, 
skolnan ta dediká atenshon 
pa alumnonan siña tokante 
di tur aspekto di arte i ta 
stimulá alumnonan pa nan 
mes deskubrí nan talento di 
arte den skolnan. E sektor 
di kultura i deporte ku ta 
enkargá ku e proyekto akí, 
a hasi e petishon na tur skol 
pa stimulá kreatividat den 
skolnan i dediká e siman 
akí na arte. E motibu indiká 
den e dekreto ta, arte ta 
fungi komo instrumento 
pa 
un 
edukashon 
mas 
kompletu i un desaroyo 


Siman Nashonal dediká na arte den skol 


sano di nos muchanan, arte 
ta nesesario i indispensabel 
den skolnan, komo ku 
esaki ta aportá entre otro 
na formashon i desaroyo 
kreativo di nos muchanan 
i ta un vehíkulo importante 
pa sostené edukashon serka 
nos muchanan. Pa motivá 
alumnonan, 
e 
aña 
akí 
Sektor di Kultura i Deporte 
ta kolaborá ku e inisiativa 
‘Open 
Atelier 
Route’, 
organisá pa artista visual 
Avantia Damberg, ku ta un 
evento ku ta aksesibel pa 
tur hende por sera konosí 
ku artistanan lokal na un 
manera agradabel. Sektor 
di Kultura i Deporte ta hasi 
e evento aksesibel pa un 


grupo di mucha i hóben pa 
medio di kordiná e bishita di 
e grupo akí i tambe fasilitá 
skolnan den serkania di e 
ruta, transporte pa asina 


nan por bishitá galeria, òf 
tayer di artistanan lokal. 
Durante di e dia akí, tantu 
mucha i hóben, ta bai bishitá 
artistanan lokal kaminda 
nan ta mira e trabou di e 
artista, pero tambe ta haña 
e oportunidat pa tende un 
tiki mas tokante e artista i 
su arte. Sektor di Kultura i 
Deporte ta kontentu di mira 
desaroyonan positivo pa 
loke ta trata arte den skol. 
Un ehèmpel di esaki ta e 
inisiativa di studiante artista 
visual, David Paulus, kende 


ta studia pa bira dosente di 
arte na Fontys School of 
Arts, na Hulanda. Durante 
di e algun siman, David 
a organisá i implementá 
diferente tayer rònt di 
e tema di abolishon di 
sklabitut i arte den skolnan. 
Alumnonan di entre otro 
Kolegio 
Pierre 
auer 
VSBO i Maria Immaculata 
Lyceum, a forma parti 
di e tayer akí, kaminda 
arte ta keda kreá usando 
materialnan 
desechabel. 
Esaki ta demonstrá ku 
no tin mester di hopi pa 
alumnonan 
por 
aktivá 
nan 
kreatividat. 
Sektor 
di Kultura i Deporte, na 
nòmber di Gobièrnu di 
Kòrsou, ta yama un danki 
na kada skol ku a i ta 
partisipá den e proyekto di 
siman di arte den skol. 


WILLEMSTAD – Un 
grupo di 35 studiante di 
segundo aña di e fakultat di 
siensia sosial i ekonómiko 
di Universidat di Kòrsou, 
a atkirí un perspektiva 
úniko riba desaroyo urbano 
sostenibel dor di partisipá na 
un tour bèrdè, organisá pa e 
programa SustainaBUL di e 
fundashon HUB Caribbean 
2030. 
Durante e tour akí, ku a 
tuma lugá dia 1 di mart, E 
remodelashon di Waterfort 
Plaza tabata fundamental, 
ku un enfoke fuerte riba 
e aspektonan ambiental, 
sosial i ekonómiko. 
E tour a kuminsá den 
sala 
di 
eksibishon 
di 
Waterfort Plaza, kaminda 
e 
studiantenan 
a 
haña 
nan promé impreshon di 
e proyekto ambisioso via 
di makèt. Despues nan a 
eksplorá e edisio Plaa i 
e arkonan históriko rònt di 
dje, pa haña un idea di e 
retonan i oportunidatnan ku 
e remodelashon ta presentá. 
E kurason di e tour tabata 
e énfasis riba sostenibel, 
konsiderando 
e 
tripel 
resultado nal di hende, e 


Studiantenan ta profundisá den remodelashon 
duradero di Waterfort Plaza 
planeta i ganashi. Esaki ta 
enserá buska métodonan 
sostenibel pa demolí e 
strukturanan 
eksistente, 
prestando atenshon spesial 
na e metanan di desaroyo 
sostenibel, e asina yamá 
SDG. 
Esaki ta inkluí buska 
siudatnan i komunidatnan 
sostenibel, 
konsumo 
i 
produkshon 
responsabel 
i 
asosiashon 
pa 
logra 
metanan. Ekspertonan di e 
empresa di konstrukshon 


MNO i APC Real Estate, a 
kompartí ku e studiantenan 
nan konosementu tékniko 
i konosementu tokante e 
kadena mas amplio di e 
proyekto. 
E edishon universitario 
di tour bèrdè 2024, a 
keda proklamá komo un 
eksperensia inmersivo pa 
un profesor di UoC, kende 
a duna e studiantenan un 
komprenshon 
profundo 
di loke desaroyo urbano 
sostenibel real ta impliká. 

PHILIPSBURG -- Por 
lo ménos ocho kandidato 
ku a presentá riba e lista 
di URSM, a ekspresá nan 
malkontentu ku e lider, 
Dr. Luc Mercelina i e 
desishonnan ku el a tuma 
ora di manda nòmber di 
persona pa e puesto di 
Minister 
i 
personal 
di 
Gabinete. 
SMN 
News 
ta komprondé ku 11 di e 
19 kandidato ku tabata 
lista di URSM, a uni pa 
ekspresá nan malkontentu, 
sinembargo 
tres 
di 
e 
kandidato ta aktualmente 
for di e isla i no por a rma 
e karta. 
Algun di e kandidato 
a bisa SMN News ku 
nan a manda un karta 
pa 
Mercelina 
djamars, 
rmá pa ocho di e diesun 
kandidatonan ku a postulá 
riba e lista di URSM pa e 
elekshonnan Parlamentario 
di yanüari 2024. Nan a 
bisa ku nan ta preokupá ku 
Mercelina, kende tambe 
ta kandidata pa Promé 
Minister, a opta pa nombra 
Veronica 
Jensen-Webster 
komo kandidato pa Minister 
pa e ministerio di VSA, 
miéntras ku tin kandidato 
mas kualiká riba e lista ku 
tambe a optené mas voto ku 
Jensen-Webster. 
URSM a preselekshoná 
su kandidatonan promé ku 


Kandidatonan di URSM ta ekspresá nan 
malkontentu ku liderazgo 
a permití nan kandidatura 
riba e lista di USM. “E 
kansion e tempu ei tabata 
diferente. Sí nan a bisa nos 
ku nan no lo a permití nos 
atministrá e pais, anto nos 
lo a uni ku e otro partidonan 
polítiko ku tambe a pidi nos 
pa ta parti di nan lista.” 
E kandidatonan tambe 
ta rabiá, pasobra a bisa 
nan Stuart Johnson lo keda 
nombrá komo Hefe di 
Gabinete di Promé Minister, 
miéntras ku Mercelina tin 
plan pa reinstalá Hensley 
Plantijn, kende a keda 
destituí di su puesto pa 
Promé Minister Silveria 
Jacobs. Un otro persona 
ku a keda nombrá komo 
Hefe di Gabinete, ta Chris 
Weaver, pa e ministerio di 
VSA. E kandidatonan a bisa 
ku awor ta bisa nan ku nan 
mester presentá na trabou, 
miéntras ku algun persona 
ku ni sikiera a partisipá na 
e elekshon ta otorgá puesto 
den e dos ministerionan ku 
URSM lo tin. Nan a bisa 
ku nan a duna Mercelina 
dos biá 24 ora pa kontestá 
e karta di preokupashon i 
stòp ku e sita. 
E kandidatonan a bisa 
ku e lider di RSM a hasi 
vários promesa na nan ora 
el a reklutá nan pa presentá 
riba e lista di URSM i nan 
ta sinti ku a gaña nan. 


PHILIPSBURG 
– 
Kuerpo Polisial di Sint 
Maarten 
(KPSM), 
a 
konvoká un reunion di 
reekshoná 
djamars 
5 
di mart, pa evaluá su 
funshonamentu 
durante 
e evento Regata 2024. 
E reunion akí tabata pa 
evaluá e efektividat di e 
strategianan i e resultado 
general di e esfuersonan 
pa garantisá siguridat i 
órden públiko durante e 
evento signikativo akí. 
KPSM 
ta 
ekstendé 
su 
agradesimentu 
na 
tur 
e 
partnernan, 
partikularmente na Polis 
Franses i VKS, pa nan 
kontribushon 
i 
apoyo 


Kuerpo Polisial a evaluá operashon durante Regata 


durante henter e n di siman 
di Regata. E esfuersonan di 
kolaborashon di tur esnan 
envolví, a hunga un ròl 
fundamental pa mantené 
seguridat 
i 
fasilitá 
un 
ehekushon lihé di e evento. 
Despues 
di 
un 
evaluashon 
ekstenso, 
e 
kuerpo 
ta 
kontentu 
di 
anunsiá ku Regata 2024 
a terminá sin insidente. 
E 
esfuersonan 
diligente 
di e kuerpo pa manehá 
situashonnan di tráko i 
mantené órden públiko, 
tabata fundamental pa logra 
e resultado remarkabel akí. 
Ademas, 
KPSM 
ta 
gradisí e organisadónan di 
Regata 2024, pa nan enfoke 


proaktivo pa mehorá e 
seguridat general di e 
evento. 
Su 
koperashon 
i 
su 
kompromiso 
pa 
implementá 
medidanan 
di seguridat, a kontribuí 
signikativamente na e 
éksito general di Regata. 
Reekshonando 
riba 
logronan di Regata 2024, 
KPSM ta rearmá su 
kompromiso pa garantisá 
siguridat i bienestar di e 
komunidat i ta keda dediká 
na promové asosashonnan, 
implementá strategianan 
efektivo 
i 
mantené 
e 
standardnan di ekselensia 
mas haltu den aplikashon 
di lei. 


THE 
BOTTOM 
-- 
Durante e siman di 26 pa 
29 di febrüari, Diputado 
Leviton Heyliger i asesor 
polítiko i punto vokal di 
UE, Courtney Hassell, a 
biaha pa Bruselas pa asistí 
na foro di teritorionan ultra 
mas di Union Europeo. E 
foro ta tuma lugá tur aña 
i ta e instansia di diálogo 
di nivel mas haltu ku ta 
reuní representantenan di 
e teritorionan ultra mas, 
e estadonan miembro i 
Komishon 
Europeo, 
na 
nivel polítiko. 
Promé ku e foro, e 
delegashon 
di 
Saba 
a 


Saba a partisipá na foro teritorionan ultra mar 


reuní 
ku 
e 
direkshon 
general di asosashonnan 
internashonal, pa analisá e 
progreso di e programanan 
ku ta andando ku ta 
nansiá ku fondonan di 
Union Europeo. Un di 
e 
programanan 
aki 
ta 
e 
programa 
indikativo 
teritorial plurianual, MIP, 
ku 
ta 
nansiá 
energia 
sostenibel i resiliente na 
Saba i lo kontribuí na e 
implementashon di e di tres 
fase di energia renovabel. 
E delegashon a partisipá 
tambe 
na 
workshopnan 
tokante e posibilidatnan 
di koperashon regional i 


interregional i a asistí na 
e konferensia ministerial 
di e asosashon di paisnan 
i teritorionan ultra mar, 
OCTA. E di 13 foro 
tabata representá durante 
e konferensia ministerial, 
kaminda a diskutí i adoptá 
entre otro e kurso stratégiko 
nobo di OCTA. E foro mes a 
tuma lugá dia 29 di febrüari. 
Durante e dia a tene vários 
diskurso 
di 
apertura 
i 
deklarashon polítiko riba 
diferente tópiko, manera 
asosashonnan i integrashon 
regional, 
partisipashon 
hubenil i kultura. Diputado 
Heyliger 
tabatin 
e 
oportunidat pa papia riba 
e tema di kultura. Durante 
su diskurso, el a papia 
di e inougurashon di e 
departamento di kultura 
nobo 
ku 
ta 
trahando 
pa preservá e diferente 
patrimonionan kultural di 


Saba i inkulká e orguyo di 
Saba entre e residentenan. 
Ademas 
di 
esaki, 
Heyliger a papia di e 
vishon 
di 
kultura 
na 
Saba i e importansia di 
preservá i selebrá nos 
identidat. E diskurso a 
konkluí armando ku Saba 
ansiosamente 
ta 
spera 
futuro 
kolaborashonnan 
i 
oportunidatnan 
di 
nansiamentu 
ku 
por 
surgi via di e foro. OTC 
tambe tabatin e oportunidat 
pa interkambiá ku Jutta 
Urpilainen, 
Komisario 
Europeo di Asosashonnan 
Internashonal, 
den 
seshonnan 
trilateral. 
E 
OTC Hulandes, huntu ku 
representante di e estadonan 
miembro, Alexandra van 
Huelen i e enviado spesial 
pa nansiamentu di Union 
Europeo, Edison Rijna, a 
tene un reunion produktivo 


den kua a diskutí diferente 
tópiko, 
entre 
otro 
inkluyendo e importansia 
di invertí den hóbennan, tin 
akseso mas fásil na fondo, 
inisiativanan 
di 
energia 
renobabel i e sosten duná 
dor di e osina di enviado. 
Diputado Heyliger a 
deklará ku e tabata un siman 
eksitoso di reunion. Saba 
su partisipashon na e foro 
ta demostrá nos dedikashon 
rme 
pa 
mehora 
e 
asosashon stratégiko entre 
Union Europeo i nos isla 
komo pais i teritorio ultra 
mar. Pa medio di diálogo 
konstruktivo i kompromiso, 
nos 
ta 
fomentando 
k o l a b o r a s h o n n a n 
signikativo 
i 
trahando 
pa 
haña 
akseso 
na 
mas 
oportunidatnan 
di 
nansiamentu ku lo impulsá 
Saba pa kresementu i 
prosperidat kontinuo. 

ARUBA 
DEPORTE 


KRALENDIJK 
– 
Fundashon 
Jeugdwerk 
Jong Bonaire ta informá 
ku e tremendo Fun Walk 
ta tuma lugá e aña akí dia 
fecha 7 di aprel. 
Jong Bonaire ta konosí 
pa basta aña komo un 
sentro pa hóben bishitá 
despues di skol, ofresiendo 
diferente aktividat ku ta 
balansá entre rekreashon 
i edukashon. Tur aña e 
fundashon 
ta 
organisá 
diferente 
evento 
pa 
rekoudá fondo. 
Fun Walk ta un evento 
organisá pa motivá e 


Jong Bonaire Fun 
Walk 2024 


pueblo di Boneiru pa 
move mas i ta konsiente di 
nan salú. 
Un tremendo evento 
kaminda abo so òf abo ku 
bo grupo di famia i amigu, 
kolega, klup di deporte, 
por partisipá na dje. 
E aña akí pa medio di 
QR code tur ku ta deseá 
di partisipá, por scan esaki 
riba e poster i asina inskribí 
online. Di antemano 
Fundashon 
Jeugdwerk 
Jong Bonaire ke gradisí tur 
ku lo koperá di un òf otro 
forma pa ku e evento akí. 


KRALENDIJK 
-- 
Federashon di Basketbòl di 
Boneiru, en koperashon ku 
Bònt di Basketbòl Hulandes 
i INDEBON, a konkluí ku 
éksito un wikènt di klínika 
intensivo di basketbòl ku 
meta pa mehorá abilidat 
di entrenadó i stimulá 
kresementu di basketbòl na 
Boneiru. 
E evento, ku a tuma 
lugá di 23 pa 25 febrüari, 
a konta ku presensia di 
hopi entrenadó i hungadó 
entusiasmá. 
E 
ophetivo 
prinsipal di e klínikanan 
akí ta pa brindá formashon 
sertiká na entrenadónan di 
basketbòl na Boneiru. 
Un total di 17 entrenadó 
dediká, 
a 
kompletá 
e 
programa di sertikashon, 
ekipando nan ku abilidatnan 
esensial i konosementu pa 
sigui desaroyá talento di 
basketbòl riba e isla. 


Eksitoso klínika di basketbòl 


“Nos ta hopi kontentu 
ku éksito di e klínikanan 
di wikènt i nos ta gradisí 
tur partisipante, entrenadó 
i 
organisashonnan, 
ku 
a 
partisipá,” 
Windmarc 
White, 
presidente 
di 
Federashon di Basketbòl 
Boneiru, 
a 
bisa. 
E 
kompromiso 
i 
pashon 
ku kada un a mustrá, ta 
suprayá nos kompromiso 
konhunto pa kresementu i 
desaroyo di basketbòl den 
nos komunidat. 
E kolaborashon entre 
Federashon di Basketbòl 
Boneiru, Bònt di Basketbòl 
Hulandes i INDEBON, ta 
reehá un vishon kompartí 
pa promové e deporte 
di 
basketbòl 
i 
brindá 
oportunidatnan balioso pa 
atletanan i entrenadónan 
aspirante 
na 
Boneiru. 
Dor 
di 
inisiativanan 
manera e klínikanan akí, e 


organisashonnan ta pèrkurá 
pa 
kultivá 
un 
kultura 
vibrante di basketbòl i 
kapasitá 
individuonan 
pa yega na nan potensial 
kompleto riba tereno. Nos 
ta laga un gratitut na e 
entrenadónan ku a kompletá 
nan sertikashon i awor ta 
ekipá ku e hèrmèntnan pa 
guia i inspirá e siguiente 
generashon di hungadó di 
basketbòl, 
representante 
di 
Bònt 
di 
Basketbòl 
Hulandes, a bisa. Nan 
kompromiso pa sigui siña 
i desaroyá, ta esensial pa 
impulsá e deporte pa dilanti 
na Boneiru. 
INDEBON, komo un 
partner 
importante 
den 
e 
inisiativanan 
akí, 
a 
brindá sosten i rekursonan 
krusial pa sigurá éksito 
di 
e 
klínikanan. 
Nan 
partisipashon ta suprayá e 
importansia di kolaborashon 
entre 
organisashonnan 
deportivo i instansianan 
gubernamental, pa promové 
ekselensia 
deportivo 
i 
envolvimentu komunitario. 
Miéntras e klínikanan 
ta terminá, Federashon di 
Basketbòl Boneiru, Bònt 
di Basketbòl Hulandes i 
IDEBO, 
ta 
rearmá 
nan 
kompromiso 
pa 
fomentá 
un 
komunidat 
di basketbòl vibrante na 
Boneiru. 
E 
abilidatnan 
atkerí i relashonnan kultivá 
durante e evento akí, lo 
sirbi komo un katalisadó pa 
kresementu i éksito futuro 
den e deporte. 

BONEIRU - Ántes i awor 
Teksto I Fotografia: Bòi Antoin 


Na luna di mei 1936 e promé oroplanu a aterisá 
na Boneiru. Tabata un oroplanu di KLM West- 
Indisch Bedrijf. Promé, dia 9 di mei, Oriol, a baha. 
Fin di luna di mei a sigui Snip. Asina historia di 
aviashon komersial a kuminsá na Boneiru. 
E promé pista di aterisahe tabata na Subí Blanku. 
Ainda e fundeshi di e promé edifisio di stashon 
t’ei. Pero e paisahe a kambia totalmente, manera 
e dos fotonan aki ta mustra. 


